钦定古今图书集成/明伦汇编/官常典/第499卷 > 陈承昭
## 钦定古今图书集成/明伦汇编/官常典/第499卷 > 陈承昭

按《宋史》本传：“承昭，江表人。始事李景，为保义军节度。
周世宗征淮南，景以承昭为濠泗楚海水陆都应援
使。世宗既拔泗州，引兵东下，命太祖领甲士数千为
先锋，遇承昭于淮上，击败之。追至山阳北，太祖亲禽
承昭以献，世宗释之，授右监门卫上将军，赐锦袍银
带，改右领军卫上将军，分司西京。宋初入朝，太祖以”
承昭习知水利，督治惠民、五丈二河，以通漕运，都人
利之。建隆二年，河成，赐钱三十万。承昭言其婿王仁
表在南唐，帝为致书于李景，令遣归阙。历左右神武
统军。四年春，大发近甸丁壮数万，修畿内河堤，命承

甚，会班师，功不克就。乾德五年，迁右龙武军统军。开
宝二年，卒，年七十四。赠太子太师，中使护丧。大中祥
符元年，录其孙宗义为三班借职。